
REFERAT

privind aprobarea  Documentaţiei de Avizare a Lucrărilor de Intervenţie şi Analizei cost-beneficiu, pentru realizarea obiectivului de investiţii  “REABILITAREA, MODERNIZAREA, DEZVOLTAREA ŞI ECHIPAREA INFRASTRUCTURII EDUCAŢIONALE A  GRUPULUI ŞCOLAR DE INDUSTRIE ALIMENTARĂ TIMIŞOARA ”
Grupul Scolar de Industrie Alimentara Timisoara - înfiinţat în anul 1973 sub denumirea de „ Liceul de chimie alimentară ” şi situat în Timişoara, cale Bogdăneştilor nr. 32 A - oferă pregătire şi calificare în următoarele meserii şi specializãri:

             Sectorul  industriei alimentare :

· Tehnician in industria alimentară ( ruta SAM )  13  clase

· Tehnician analize produse alimentare (Liceu tehnologic)  12 clase

            Sectorul  tehnic

· Tehnician mecatronist (Liceu tehnologic) 3 clase

· Tehnician electromecanic ( ruta SAM ) 3 clase 

                        Pentru nivelul 3 specializat la cerere se pot constitui clase cu finalitate :

· Tehnician dietetician

· Tehnician controlul calităţii produselor alimentare

De-a lungul anilor şcoala a cunoscut o evoluţie ascendentă atât pentru Timişoara şi judeţul Timiş cât şi pentru judeţele limitrofe: Arad, Caraş- Severin, Bihor şi Hunedoara. Numărul de elevi şcolarizaţi a crescut foarte mult ( ajungând în prezent până la 850 elevi). Pe lângă pregătirea de cultură generală, elevii au beneficiat şi de o pregătire corespunzătoare în specialitate, având astfel posibilitatea fie să urmeze o instituţie de învâţâmânt superior, fie sâ se încadreze în muncă în fabrici sau firme de profil.

La terminarea studiilor absolvenţii se pot intergra cu uşurinţă pe piaţa muncii sau îşi pot continua studiile.

Şcoala dispune de următoarele resurse umane : cadre didactice – 68,  personalul didactic auxiliar – 9 ; personal nedidactic -25
Activitatea educaţională se desfăşoară  în mai multe corpuri de clădire independente, unele aflate într-un grad avansat de uzură datorat factorilor de timp, climatici şi umani. Spaţiile sunt dotate nesatisfăcător, iar fondurile alocate pe plan local si central  sunt insuficiente pentru reamenajarea corespunzătoare desfăşurarii activitatii în condiţii de calitate.

Concluziile Consiliului European de la Lisabona au subliniat necesitatea ca sistemele educaţionale şi de formare profesională europene să se adapteze atât la cerinţele societăţii cunoaşterii cât şi la nevoile determinate de dorinţa de a îmbunătăţi gradul şi calitatea ocupării forţei de muncă.

Starea generală actuală precară a clădirilor, a echipamentelor şi a facilităţilor justifică investiţii pentru: consolidarea, modernizarea şi echiparea grupului şcolar,  îmbunătăţirea condiţiilor de educaţie, rezidenţă, pentru infrastructură şi dotări, permiţând totodată unităţiii de învăţământ preuniversitar  să-şi îndeplinească misiunea de formare a tinerilor  în dezvoltarea locală, regională şi naţională. Lucrările de intervenţie propuse pot contribui   la alinierea rapidă la standardele educaţionale  şi de formare profesională  europene.
În baza Contractului de Prestare de Servicii nr. 156/23.09.2009 S.C. DOSETIMPEX SRL s-a obligat să presteze serviciul de întocmire a  documentaţiei tehnico-economice pentru obiectivul de investiţii „Reabilitarea, Modernizarea, Dezvoltarea şi Echiparea  Infrastructurii Educaţionale a Grupului Scolar de Industrie Alimentară Timişoara”.  Prestaţia constă din : a) Documentaţie de avizare a lucrărilor de intervenţie; b) Analiza cost beneficiu; c)Cerere de finanţare; d) Proiect tehnic şi e) Detalii de execuţie. Termenul de predare pentru fazele a, b şi c a fost 22 decembrie2009.
Contractul a fost încheiat în vederea elaborării unei documentaţii care să  stea la baza accesării de de fonduri nerambursabile în cadrul POR 2007-2013 Axa 3. domeniul major de intervenţie 3.4. – „Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă”.
În momentul demarării procedurii de achiziţie publică pentru atribuirea contractului de prestare de servicii în vederea accesării de fonduri nerambursabile, conform informaţiilor difuzate de către ADR Vest existau fonduri disponibile în cadrul în cadrul POR 2007-2013 Axa 3. domeniul major de intervenţie 3.4.
Întrucât  în Regiunea Vest, finanţarea nerambursabilă solicitată pentru proiectele depuse şi aflate în proces de evaluare şi selecţie a depăşit cu mult valoarea totală alocată domeniului major de intervenţie 3.4. al POR 2007-2013, în noiembrie 2009,  Ministerul Dezvoltării Regionale şi Locuinţei, în calitate de Autoritate de Management, a emis o instrucţiune ce prevede începând din 26.11.2009 suspendarea depunerii de cereri de finanţare pentru această componentă. 
Documentaţia de avizare a lucrărilor de intervenţii şi analiza cost-beneficiu  elaborate de către SC.DOSETIMPEX S.R.L. în conformitate cu prevederile legislaţiei în vigoare şi cerinţele temei de proiectare,  au fost analizate şi avizate de către CTE cu Avizul nr.91/16.03.2010. 
Având în vedere aspectele mai sus menţionate şi cunoscând  faptul că documentaţia de avizare a lucrărilor de intervenţii împreună cu analiza cost beneficiu elaborate de către  S.C. DOSETIMPEX S.A., în baza Contractului de Prestare de Servicii nr. 156/23.09.2009, constituie  etapa primordială în derularea investiţiei, 

Propunem

comisiilor din cadrul Consiliului Local al Municipiului Timişoara

- aprobarea Documentaţiei de Avizare a Lucrărilor de Intervenţie şi Analizei cost – beneficiu elaborate de către S.C. DOSETIMPEX S.R.L.  în vederea realizării obiectivului de investiţii „Reabilitarea, modernizarea, dezvoltarea şi echiparea infrastructurii educaţionale a Grupului Şcolar de Industrie Alimentară–Timişoara”, cu principalii indicatori tehnico-economici prevăzuţi în Anexa 1, care face parte integrantă din prezenta hotărâre.

